Kjell Jacobsen

Kjell Jacobsen (født 8. august 1941 i Osen i Sør Trøndelag, død 14. november 2019 i Mosjøen), var en norsk historiker og bygdebokforfatter i Vefsn. 

Han var cand.philol. fra Universitetet i Oslo (UiO) og var fra 1970 ansatt som bygdebokredaktør i Vefsn kommune. Han var en aktiv lokalhistoriker over mange år og var redaktør og delforfatter av Vefsn bygdebok <ref>[https://www.nb.no/nbsok/nb/697a572daec8087c32de55927551c34c?lang=no#3 Kjell Jacobsen: Vefsn bygdebok - Fra århundreskifte til frigøringsvåren - Vefsnbygdene 1900-1945] 523 s. - Mosjøen 1977</ref> som også omfatter gårdshistorie for Vefsn, Grane og Hattfjelldal. Han var også med på etableringen av Helgeland historielag i 1970 og var bidragsyter i Årbok for Helgeland fra 1970 til 2006. 

I tillegg til mange publikasjoner og foredrag, arbeidet han også med bevaring av bebyggelsen i Sjøgata i Mosjøen og var drivkraften bak opprettelsen av foreningen Sjøgatas Vel hvor han var første formann.Fra begrunnelsen for tildeling av Kongens fortjenestmedalje -  Helgelendingen 3. oktober 2008 Han var også initiativtaker til andelslaget Lydiabryggas venner''.

I studietiden tok Kjell Jacobsen aktivt del i studentpolitikken. Han var også medlem av Unge Venstres landsstyre og redaktør for Unge Venstres medlemsavis.

Jacobsen var æresmedlem i Helgeland historielag og var tildelt Vefsn kommunes kulturpris. I 2008 ble han tildelt Kongens fortjenstmedalje i gull.

Referanser

Fødsler i 1941
Dødsfall i 2019
Norske historikere
Lokalhistorikere
Kongens fortjenstmedalje i gull
Personer fra Vefsn kommune